রাজ্যে চালু হচ্ছে ২১০টি মোবাইল মেডিক্যাল ইউনিট, কী কী সুবিধা মিলবে?

ওয়েবডেস্ক- রাজ্যের প্রত্যন্ত ও গ্রামীণ এলাকায় অত্যাধুনিক চিকিৎসা পরিষেবা (Medical services) পৌঁছে দিতে আজ রাজ্য সরকার  ২১০টি নতুন মোবাইল মেডিক্যাল ইউনিট (Mobile Medical Unit)  এর আনুষ্ঠানিক সূচনা করবেন মুখ্যমন্ত্রী মমতা বন্দ্যোপাধ্যায় (Mamata Banerjee)। রাজ্যের প্রত্যন্ত ও গ্রামীণ এলাকায় অত্যাধুনিক চিকিৎসা পরিষেবা পৌঁছে দিতে  রাজ্য সরকার চালু করছে ২১০ টি নতুন মোবাইল মেডিক্যাল ইউনিট।

স্বাস্থ্য ভবন থেকে আজ এই ইউনিটগুলির আনুষ্ঠানিক উদ্বোধন করবেন মুখ্যমন্ত্রী মমতা বন্দ্যোপাধ্যায়। স্বাস্থ্য ও পরিবার কল্যাণ দফতরের উদ্যোগে এই অনুষ্ঠানে মুখ্যমন্ত্রী আরও কয়েকটি নতুন প্রকল্পের সূচনাও করবেন বলে নবান্ন (Nabanna) সূত্রে খবর।

প্রতিটি মেডিকেল ইউনিটে থাকবে থাকবে চিকিৎসক, নার্স ও প্রয়োজনীয় চিকিৎসা সরঞ্জাম। রাজ্যের বিভিন্ন জেলায় ঘুরে ঘুরে এই মোবাইল ইউনিটগুলো সাধারণ মানুষকে প্রাথমিক চিকিৎসা স্বাস্থ্য পরিষেবা দেবে। গত  ১২ই আগষ্ট রাজ্য মন্ত্রিসভার বৈঠকে   রাজ্যজুড়ে ২১০ টি  মোবাইল মেডিক্যাল ইউনিট চালু করার সিদ্ধান্ত নেওয়া হয়েছিল ৷ এর মধ্যে বেশ কিছু মোবাইল ইউনিটে উন্নত পরিষেবা যেমন এক্স-রে এবং আলট্রাসাউন্ডের মতো সুবিধাও থাকবে। ডাক্তার ও নার্সের পাশাপাশি প্রতিটি ইউনিটে বিশেষ অ্যাটেনডেন্ট থাকবে বলে স্বাস্থ্য দফতর সূত্রে খবর।

আরও পড়ুন- দিল্লিতে বিস্ফোরণ কী বললেন মমতা বন্দ্যোপাধ্যায়

নবান্ন সূত্রে খবর, আজ বিকেল সাড়ে ৩টেয় স্বাস্থ্য ভবন প্রাঙ্গণে  অনুষ্ঠিত হবে উদ্বোধনী অনুষ্ঠান। সরাসরি উত্তরবঙ্গ থেকে ফিরে  ওই অনুষ্ঠানে যোগ দেবেন মুখ্যমন্ত্রী।

মুখ্যমন্ত্রীর বক্তব্যের পরই আনুষ্ঠানিকভাবে সূচনা করা হবে এই ইউনিটগুলি। রাজ্যের স্বাস্থ্য দফতরের দাবি, এই প্রকল্প চালু হলে সাধারণ মানুষের দোরগোড়ায় পৌঁছে যাবে চিকিৎসা পরিষেবা (দুয়ারে হাসপাতাল), বিশেষত দূরবর্তী ও প্রত্যন্ত অঞ্চলের বাসিন্দারা আরও সহজে চিকিৎসা পরিষেবার সুযোগ পাবেন।

দেখুন আরও খবর-